от Решение 2007/777/ЕО.
 Член 14
 Списък на третите държави или региони от тях, от които е разрешено въвеждането в Съюза на желатин и колаген
 1.Въвеждането в Съюза на пратки от предназначени за консумация от човека желатин и колаген, получени от говеда, овце, кози, свине и еднокопитни животни, се разрешава само ако те идват от третите държави или региони от тях, от които е разрешен вносът на пратки от прясно месо от изброените копитни животни в Съюза в съответствие с член 14, буква а) от Регламент (ЕС) No 206/2010, или от Южна Корея, Малайзия, Пакистан или Тайван.
 2.Въвеждането в Съюза на пратки от предназначени за консумация от човека желатин и колаген, получени от домашни птици, се разрешава само ако те идват от третите държави или региони от тях, изброени в колона 1 от таблицата в част 1 от приложение I към Регламент (ЕО) No 798/2008, от които е разрешен вносът на месо от домашни птици от съответните видове съгласно предвиденото в посочената част от посоченото приложение, или от Тайван.
 3.Въвеждането в Съюза на пратки от предназначени за консумация от човека желатин и колаген, получени от рибни продукти, се разрешава само ако те идват от третите държави или региони от тях, изброени в приложение II.
 4.Въвеждането в Съюза на пратки от предназначени за консумация от човека желатин и колаген, получени от животни от семейство зайци и от диви сухоземни бозайници, различни от копитни животни, се разрешава само ако те идват от третите държави или региони от тях, изброени в колона 1 от таблицата в част 1 от приложение I към Регламент (ЕО) No 119/2009.
 Член 15
 Списък на третите държави или региони от тях, от които е разрешено въвеждането в Съюза на суровини за производството на желатин и колаген
 1.Въвеждането в Съюза на пратки от суровини за производството на предназначени за консумация от човека желатин и колаген, получени от говеда, овце, кози, свине и еднокопитни животни, се разрешава само ако те идват от третите държави или региони от тях, от които е разрешен вносът в Съюза на пратки от прясно месо от изброените копитни животни в съответствие с член 14, буква а) от Регламент (ЕС) No 206/2010.
 2.Въвеждането в Съюза на пратки от суровини за производството на предназначени за консумация от човека желатин и колаген, получени от домашни птици, се разрешава само ако те идват от третите държави или региони от тях, изброени в част 1 от приложение I към Регламент (ЕО) No 798/2008, от които е разрешен вносът на месо от домашни птици от съответните видове съгласно предвиденото в посочената част от посоченото приложение.
 3.Въвеждането в Съюза на пратки от суровини за производството на предназначени за консумация от човека желатин и колаген, получени от рибни продукти, се разрешава само ако те идват от третите държави или региони от тях, изброени в приложение II.
 4.Въвеждането в Съюза на пратки от суровини за производството на предназначени за консумация от човека желатин и колаген, получени от животни от семейство зайци и от диви сухоземни бозайници, различни от копитни животни, се разрешава само ако те